laion/Wikipedia-Exotic huggingface dataset:
ვანდენბროუკი (უისკონსინი)

ვანდენბროუკი (ინგლ. Vandenbroek) — ქალაქი აშშ-ში, უისკონსინის შტატში. შედის აუტაგამის ოლქის შემადგენლობაში. 2010 წლის აღწერის მონაცემებით, ქალაქის მოსახლეობა 1 474 ადამიანს შეადგენდა, სიმჭიდროვე 55,0 კაცი/კმ². ფართობი 24,6 კმ². აშშ-ის ბიუროს აღწერის მონაცემებით, ქალაქის ფართობი შეადგენს 24,6 კმ²-ს. აქედან,ხმელეთს, ფართობის მთლიანი ნაწილი უჭირავს. აშშ-ის ქალაქების სია მოსახლეობის მიხედვით ოფიციალური საიტი ↑ US Gazetteer files 2010. აშშ-ის სტატისტიკური აღწერის ბიურო. ციტირების თარიღი: 2012-11-18.
შოტ-ელ-ჯერიდი

შოტ-ელ-ჯერიდი (არაბ. شط الجريد) — ტბა სამხრეთ-დასავლეთ ტუნისში. მდებარეობს მლაშობ ღრმულში, ზღვის დონიდან 10-იდან 25 მ-მდე. საკუთრივ ღრმულის სიგრძეა 120 კმ, სიგანე 60 კმ. ზამთრის წვიმების დროს ხდება მარილიანი გაუდინარი ტბა; მაშინ მისი ფართობია 5-7 ათ. კმ². ზაფხულში, როდესაც ნალექები კლებულობს ტბა თითქმის მთლიანად შრება. ზაფხულში ჰაერის ტემპერატურა ზოგჯერ 50°C აღწევს. მცენარეულობა ღარიბია, ჭარბობს ჰალოფიტები, უადების სიახლოვეს იალღუნისა და კურდღლისცოცხას რაყებია. ხშირია მირაჟი. ღრმულის კიდეებზე არის არტეზიული წყლები, რომელთა ირგვლივ ოზისებია, სადაც კულტივირებულია ფინიკის პალმა. მსოფლიოს უდიდესი ტბების სია შოტ-ელ-ჯერიდი — ენციკლოპედია ბრიტანიკა (ინგლისური)
ფინიკის პალმა

ფინიკის პალმა (ლათ. Phoenix) — ორსახლიან ხისებრ მცენარეთა გვარი პალმების ოჯახისა. ღერო დაფარული აქვთ ფოთლის ყუნწების ნაშთებით, ნაყოფი კენკრაა. 15-მდე სახეობა ცნობილია აფრიკისა და აზიის ტროპიკებსა და სუბტროპიკებში. საკუთრივ ფინიკის პალმა (ლათ. Phoenix dactylifera) ჩრდილოეთ აფრიკის, ავღანეთის, პაკისტანის მშრალი სუბტროპიკების უძველესი კულტურული მცენარეა. მისი ღეროს სიმაღლე 15—20 მ, დიამეტრი 80 სმ, ფოთლის სიგრძე 4—6 მ აღწევს, ნაყოფი ადგილობრივი მოსახლეობის ძირითადი საჭმელია. ღეროს დასერვით მიღებული წვნიდან ამზადებენ ღვინოს და შაქარს. ფინიკის პალმის ბევრი სახეობა, როგორც დეკორატიული მცენარე ცნობილია სუბტროპიკებში, მათ შორის საქართველოს შავიზღვისპირეთის ბაღებსა და პარკებში. მათგან ყველაზე ხშირად გვხვდება კანარის ფინიკის პალმა (ლათ. Phoenix canariensis) და ტყის ფინიკის პალმა (ლათ. Phoenix sylvestris), ორანჟერეებში კი რობელინა (ლათ. Phoenix robeicnii). სულხან-საბა ორბელიანის მიხედვით, ფინიკის პალმას შეესატყვისება დანაკისკუდი. რატიანი ნ., ქართული საბჭოთა ენციკლოპედია, ტ. 10, თბ., 1986. — გვ. 326. ↑ დანაკისკუდის ამჟამინდელი მნიშვნელობა. საქართველოს ეროვნული საპარლამენტო ბიბლიოთეკის ლექსიკონი
ფინვალი

ფინვალი (ლათ. Balaenoptera physalus) — ზღვის ძუძუმწოვარი უკბილო ვეშაპების ქვერიგისა. მისი სხეულის სიგრძეა 19—20 მ, მაქსიმალური სიგრძე 27,3 მ. აქვს მუქი ნაცრისფერი ზურგი, თეთრი მუცელი, თავის მარჯვენა მხარე მარცხენაზე უფრო ღია ფერისაა. ულვაშის ფირფიტები ნაცრისფერ ლურჯია. გვხვდება არქტიკიდან ანტარქტიკამდე. შემოდის მეჩხერ ყინულებში. მაკეობა საშუალოდ 11,5 თვეს გრძელდება. ნაშიერს აჩენს ზომიერ თბილ წყლებში. მისი სხეულის სიგრძეა 6—7 მ. ფინვალი იკვებება პლანქტონური კიბოსნაირებით, ქარავნული თევზებით, თავფეხიანი მოლუსკებით, რეწვის ობიექტია, იყენებენ მის ხორცს და ცხიმს. მისი რაოდენობა თანდათან მცირდება. ქართული საბჭოთა ენციკლოპედია, ტ. 10, თბ., 1986. — გვ. 325.
გურამ სამუშია

გურამ სამუშია (დ. 5 სექტემბერი, 1994) — ქართველი ფეხბურთელი, ხობის „კოლხეთის“ შემტევი ნახევარმცველი. საკლუბო კარიერის განმავლობაში იცავდა ზუგდიდის „ბაიას“, „ზესტაფონის“, „ზუგდიდის“, „სამტრედიას“, გორის „დილას“, „თელავის“, „გაგრასა“ და ხობის „კოლხეთის“ ღირსებას. 2010–2011 წლებში იცავდა საქართველოს 17 წლამდე ფეხბურთელთა ნაკრების ღირსებას, რომლის შემადგენლობაში 6 შეხვედრაში მიიღო მონაწილეობა და ერთი ბურთი გაიტანა. 2012–2013 წლებში საქართველოს 19 წლამდე ფეხბურთელთა ნაკრების რიგებში ჩატარებულ 10 შეხვედრაში ორჯერ აიღო მეტოქეთა კარი. ზესტაფონი ეროვნული ლიგა ჩემპიონი: 2011–2012 საქართველოს თასი ფინალისტი: 2011–2012 საქართველოს სუპერთასი თასის მფლობელი: 2012, 2013 სამტრედია საქართველოს სუპერთასი თასის მფლობელი: 2017 Transfermarkt Soccerway ↑ Samtredia 2–1 Torpedo Kutaisi. Soccerway. ციტირების თარიღი: 11 ივლისი, 2020.
დათო კირკიტაძე

დავით (დათო) კირკიტაძე (დ. 3 სექტემბერი, 1992) — ქართველი ფეხბურთელი, საფეხბურთო კლუბ „სამტრედიას“ მარჯვენა გარემარბი. ასევე შეუძლია მარცხენა ფლანგზე თამაში. კირკიტაძე საქართველოს ჩემპიონატში ერთ-ერთი საუკეთესო გარემარბია, იგი გამოირჩევა სისწრაფით და ბრძოლის ჟინით. 2013 წელს „Sportall.ge“-ს მკითხველებმა საქართველოს XXIV ეროვნული საფეხბურთო ჩემპიონატის საუკეთესო გარემარბად დავით კირკიტაძე დასახელდა, რომელიც იმჟამად საჩხერის „ჩიხურაში“ ასპარეზობდა (30.4%), მეორე ადგილი თბილისის „დინამოს“ ესპანელმა ფეხბურთელმა, მიკელ ალვარომ დაიკავა (24.5.3%). საქართველოს თასის ფინალისტი (2): 2010/2011, 2012/2013. პროფილი Transfermarkt-ზე (ინგლისური) პროფილი Soccerway-ზე (ინგლისური) დათო კირკიტაძე ეროვნული ლიგის საიტზე ↑ დავით კირკიტაძე „ზუგდიდში“ გადავიდა, საინფორმაციო სააგენტო „მსოფლიო სპორტი“, 9 იანვარი, 2014 ↑ დავით კირკიტაძე: იმედი მაქვს, რომ კიდევ მომეცემა ნაკრებში თავის გამოჩენის , საინფორმაციო სააგენტო „http://sportall.ge“[მკვდარი ბმული], 27 ნოემბერი, 2012 ↑ Sportall.ge-ს მკითხველებმა საუკეთესო ფლანგელებად დავით კირკიტაძე და მიკელ ალვარო აღიარეს , საინფორმაციო სააგენტო „http://sportall.ge“[მკვდარი ბმული], 20 ივნისი, 2013
ოთარ ჯავაშვილი

ოთარ ჯავაშვილი (დ. 17 აგვისტო, 1993, თბილისი) — ქართველი ფეხბურთელი, საფეხბურთო კლუბ „ზუგდიდის“ ნახევარმცველი. პროფილი Transfermarkt-ზე (ინგლისური) პროფილი Soccerway-ზე (ინგლისური)
რომეო კანკია

რომეო კანკია (დ. 27 მაისი, 1992, ზუგდიდი) — ქართველი ფეხბურთელი, საფეხბურთო კლუბ „ზუგდიდის“ მარცხენა მცველი, ასევე შეუძლია ნახევარდაცვის მარცხენა ფლანგზე თამაში. პროფილი Transfermarkt-ზე (ინგლისური) პროფილი Soccerway-ზე (ინგლისური) პროფილი ზუგდიდის ოფიციალურ საიტზე დაარქივებული 2021-09-25 საიტზე Wayback Machine. (ქართული ენა)
გიორგი ცაავა

გიორგი ცაავა (დ. 2 მარტი, 1992) — ქართველი ფეხბურთელი, საფეხბურთო კლუბ „ზუგდიდის“ თავდამსხმელი. პირველი ლიგა ჩემპიონი: 2010/2011 საქართველოს თასი გამარჯვებული: 2010/2011 პროფილი Soccerway-ზე (ინგლისური) პროფილი ზუგდიდის ოფიციალურ საიტზე[მკვდარი ბმული] (ქართული ენა)
ფიფა-ს ფერენც პუშკაშის ჯილდო

ფიფა-ს ფერენც პუშკაშის ჯილდო დაარსდა 2009 წლის 20 ოქტომბერს ფიფა-ს მიერ, ფიფა-ს პრეზიდენტის, ზეპ ბლატერის მითითებით. ჯილდო გადაეცემა წლის საუკეთესო და ესთეტიკურად ყველაზე ლამაზი გოლის ავტორ მამაკაცს ან ქალ ფეხბურთელს. ჯილდო ატარებს რეალ მადრიდის 1950-იანი წლების ბოლოს, 1960-იანი წლების შემადგენლობისა და „უნგრეთის ოქროს გუნდად” წოდებული ნაკრების თავდამსხმელის, ფერენც პუშკაშის სახელს. ბევრის აზრით, პუშკაში ითვლება ევროპის ყველა დროის, ყველაზე ძლიერ თავდამსხმელად. მას ეკუთვნის მსოფლიო რეკორდი: 84 გატანილი გოლი — 85 სანაკრებო მატჩში. პუშკაში არის XX საუკუნის საუკეთესო ბომბარდირი, 512 გატანილი გოლით, 528 მატში. ფერენც პუშკაშის ჯილდოს პირველი პრეტედენტები 2008 წლის ივლისიდან, 2009 წლის ივლისამდე დროის პერიოდში შეირჩა. დაჯილდოების პირველი ცერემონიალი 2009 წლის 21 დეკემბერს, შვეიცარიაში გაიმართა და 2009 წლის საუკეთესო გოლის ავტორად პორტუგალიელი ფეხბურთელი კრიშტიანუ რონალდუ დასახელდა.
ემი-კუსი

ემი-კუსი (ფრანგ. Emi Koussi) — ვულკანი ჩადის რესპუბლიკაში, ტიბესტის მთიანეთზე. სიმაღლე 3415 მ. წარმოადგენს ტიბესტისა და მთლიანად საჰარის უმაღლეს წერტილს. ჰოლოცენური ასაკისაა. მისი აქტიურობა გამოვლინდა XX საუკუნის 70-იან წლებში. ემი-კუსი წარმოქმნილ ვულკანურ მასივთან ერთად იკავებს დაახლოებით 4600 კმ²-ს. მის მწვერვალს წარმოქმნის ორი კრატერი: პირველის დიამეტრია 12х15 კმ, მეორე — შედარებით მცირეა და აქვს ზომები 2-3 კმ, ხოლო სიღრმე 350 მ. უმაღლესი წერტილი განლაგებულია სამხრეთი კრატერის კიდეზე. პირველი ასვლა განხორციელდა 1938 წელს. ტუბუ ენაზე „ემი“ ნიშნავს „მაღალ მთას“, ხოლო „კუსი“ შესაძლოა ეთნონიმია. ემი-კუსი — სტატია ენციკლოპედია ბრიტანიკიდან (ინგლისური) ემი-კუსი — გეოგრაფიული ენციკლოპედია (რუსული)
სუდეტები

სუდეტები (პოლ. Sudety; ჩეხ. Krkonošsko-jesenická subprovincie; გერმ. Sudeten) — მთები დასავლეთ ევროპაში. ვრცელდება პოლონეთის, ჩეხეთისა და გერმანიის ტერიტორიებზე. გადაჭიმულია ჩრდილო-დასავლეთიდან სამხრეთ-აღმოსავლეთისაკენ დაახლოებით 310 კმ-ზე. შედგება ცალკეული ქედებისა და მასივებისაგან, რომლებიც დაყოფილია გასწვრივი ტექტონიკური დადაბლებებით. წარმოადგენს ჩეხეთის მასივის ამაღლებულ კიდეს. მაქსიმალური სიმაღლე 1602 მ (მთა სნეჟკა). მეტწილად აგებულია გრანიტებით, გნაისებით, პალეოზოური თიხაფიქლებით და ვულკანური ქანებით, ცარცული ქვიშაქვებითა და მერგელებით. მწვერვალები მოსწორებულია, კალთები — ციცაბო. თხემურ ნაწილში განვითარებულია ძველმყინვარული რელიეფი. სუდეტებზე სათავე აქვს მდინარეებს: ელბას, ოდერს, მორავას. ჰავა ზომიერია. ნალექები 700-1400 მმ წელიწადში. კალთების ქვედა ნაწილი შემოსილია მუხნარ-წიფლნარით, ზევით ნაძვნარ-ფიჭვნარია, 1200-1300 მ-ზე მაღლა — ბუჩქნარი, მდელო და ტორფნარი. კრკონოშეს მთებშია კრკონოშეს ეროვნული პარკი. არის კურორტები. ტურიზმისა და სათხილამური სპორტის რაიონია. შეგიძლიათ იხილოთ მედიაფაილები თემაზე „სუდეტები“ ვიკისაწყობში. სუდეტები — სტატია დიდი რუსული ენციკლოპედიიდან (რუსული) სუდეტები — სტატია ენციკლოპედია ბრიტანიკიდან (ინგლისური)
ბილ ბრუფორდი

უილიამ სკოტ „ბილ“ ბრუფორდი (ინგლ. William Scott "Bill" Bruford, დ. 17 მაისი, 1949, სევენოუკსი, კენტი) — ინგლისელი დრამერი, პერკუსიონისტი, კომპოზიტორი, პროდიუსერი და მუსიკალური ლეიბლების მფლობელი. იგი იყო ჯგუფ Yes-ის პირველი დრამერი (1968-1972). 1970-იან წლებში გამოდიოდა სხვა ცნობილ ჯგუფებში. 1976 წელს იყო ჯგუფ ჯენესისის დრამერი ტურნეს მსვლელობისას. 1997 წლამდე სხვადასხვა დროს იყო King Crimson-ის დრამერი. შემდგომში მან პროგრესული როკის ჯაზისკენ გადაინაცვლა და წლების მანძილზე იყო საკუთარ ჯგუფ Earthworks-ის ლიდერი. 2009 წლიდან მან შეწყვიტა საჯარო გამოსვლები, მაგრამ კვლავ მართავს ორ ლეიბლს, მონაწილეობს ინტერვიუებში და წერს მუსიკის შესახებ. 2009 წლის დასაწყისში გამოიცა მისი ავტობიოგრაფიული წიგნი Bill Bruford: The Autobiography. ვიკისაწყობში არის გვერდი თემაზე: ბილ ბრუფორდი ოფიციალური საიტი დისკოგრაფია დაარქივებული 2011-07-09 საიტზე Wayback Machine. Bruford/Levin Upper Extremities დაარქივებული 2008-12-08 საიტზე Wayback Machine. ბილ ბრუფორდი საიტზე MySpace ↑ Bill Bruford. AllMusic. ციტირების თარიღი: 8 October 2011.
უკაცო სახლი

უკაცო სახლი (გერმ. Haus ohne Hüter) — ჰაინრიხ ბიოლის 1954 წლის რომანი. რომანში ასახულია მეორე მსოფლიო ომის შემდგომი დასავლეთი გერმანია, როდესაც წარსულ ჩაბარდა შიმშილის დრო, ქვეყანამ პირველი ნაბიჯები გადადგა ეკონომიკური სასწაულის გზაზე, მაგრამ დარჩნენ ტრავმირებული და დაბნეული ადამიანები. რომანში დიდი ადგილი უჭირავს პერსონაჟთა მოგონებებს. ყურადღება!  ქვემოთ მოყვანილია სიუჟეტის და/ან დასასრულის დეტალები. რომანის მთავარი გმირები არიან ბავშვები: მარტინ ბახი და ჰაინრიხ ბრილახი. ბავშვები სხვადასხვა სოციალურ გარემოში იზრდებიან. მარტინის დედაა ქვრივი ნელა ბახი, რომლის მეუღლე, პოეტი რაიმუნდი რუსეთში, სოფელ კალინოვკასთან დაიღუპა. ნელასთან ერთად ცხოვრობს რაიმუნდის მეგობარი ალბერტი, რომელიც მარტინზე ზრუნავს. მარტინის მამის სიკვდილში ვერნერ გეზელერია დამნაშავე, ათიოდე წლის შემდეგ კი იგივე გეზელერი კულტურისა და ლიტერატურის სფეროში მოღვაწეობს და რაიმუნდის შესახებ მოხსენების წაკითხვას აპირებს. თენგიზ პატარაია, „ჰაინრიხ ბიოლი და უკაცო სახლი“, გამომცემლობა „ინტელექტი“, თბილისი ISBN 978-9941-410-09-3 — 2009 წ.
The Guardian

The Guardian (გარდიანი) — ინგლისური ყოველდღიური გაზეთი. დაარსდა 1821 წელს, მანჩესტერში The Manchester Guardian-ის (მანჩესტერ გარდიანი) სახელწოდებით. 1959 წელს გადაერქვა სახელწოდება და The Guardian ეწოდა. 1964 წელს გაზეთის რედაქცია ლონდონში გადავიდა. გაზეთის საკვირაო გამოშვებას The Observer ეწოდება, რომელიც Guardian Media Group-ს 1993 წელს შეუერთდა. გაზეთის ოფიციალური საიტი ყველაზე პოპულარულია ბრიტანული გაზეთების საიტთა შორის და ბევრ ისეთ სტატიასაც შეიცავს, რომელიც თავად The Guardian-ის ფურცლებზე ვერ ხვდება. The Guardian ეკუთვნის Guardian Media Group-ს. ალან რასბრიჯერი (Rusbridger, 1995 — დღემდე) ჯონ ედვარდ ტეილორი (1821—1844) ჯერემი გარნეტი (1844—1861) (совместно с Расселлом Скоттом Тэйлором с 1847 по 1848) ედუარდ ტეილორი (1861—1872) ჩარლზ პრესტვიჩ სკოტი (1872—1929) ტედ სკოტი (1929—1932) უილიამ პერსივალ კროზე (1932—1944) ალფრედ პაუელ უოდსვორთი (1944—1956) ელესტერ ჰიზერნიგნტონი (1956—1975) პიტერ პრესტონი (1975—1995) ვიკისაწყობში არის გვერდი თემაზე: The Guardian ოფიციალური საიტი (ინგლისური) ჟურნალ Private Eye-ს ოფიციალური საიტი Manchester Guardian-ის დაარსება დაარქივებული 2009-02-02 საიტზე Wayback Machine. ↑ Sweney, Mark. (2013-01-11) Guardian, Telegraph and FT post modest sales rises in December. The Guardian. ციტირების თარიღი: 2013-08-11.
ოსნე საიეშტადი

ოსნე საიეშტადი (ნორვ. Åsne Seierstad დ. 10 თებერვალი, 1970) — ნორვეგიელი შტატგარეშე ჟურნალისტი და მწერალი, ცნობილია საომარ ზონებში ყოველდღიური ცხოვრების შესახებ წერილებით ქაბულიდან 2001, ბაღდადიდან 2003 და გროზნოდან 2006 წლებში. საიეშტადი დაიბადა ოსლოში, მაგრამ ლილიეჰამერში გაიზარდა ფემინისტ მწერალ დედასთან, ლექტორ ფრიდის გულდალთან და მემარცხენე პოლიტიკოს მამასთან, პროფესორის ასისტენტ დაგ საიეშტადთან. დაამთავრა ოსლოს უნივერსიტეტის ფილოსოფიის ფაკულტეტი, სადაც შეისწავლა რუსული და ესპანური ენები. მიღებული აქვს ბაკალავრის ხარისხი. 1993-96 წლებში რუსეთიდან, ხოლო 1997 წელს ჩინეთიდან თანამშრომლობდა Arbeiderbladet-თან. 1998 წლიდან 2000 წლამდე მუშაობდა ეროვნული სატელევიზიო ქსელის NRK (Norsk Rikskringkasting) არხზე, რომელსაც სერბეთს მოწყვეტილი რეგიონიდან — კოსოვოდან აწვდიდა ინფორმაციას. იმ პერიოდს ეხება მისი პირველი წიგნი „მსოფლიოსთვის მიქცეული ზურგით — სერბეთის პორტრეტები“. ეს წიგნი განავრცო და ხელახლა გამოსცა 2004 წელს, როდესაც საიეშტადი კიდევ ერთხელ ეწვია სერბეთს. წიგნს სახელიც შეუცვალა, შეუმოკლა და მხოლოდ „სერბეთის პორტრეტები“ უწოდა, რაც ერთგვარი გზავნილი იყო საზოგადოებრიობისადმი, რომ სერბეთს ზურგი აღარ ჰქონდა შექცეული მსოფლიოსთვის. როგორც ჟურნალისტმა საზოგადოებას თავი დაამახსოვრა საომარ ზონებში მომზადებული რეპორტაჟებით: ავღანეთში, ერაყსა და სულ ბოლოს ჩეჩნეთში, გარდა ამისა, ფართოდ გააშუქა 11 სექტემბრის ტერაქტი ამერიკის შეერთებულ შტატებში. ბესტსელერი „ქაბულელი წიგნებით მოვაჭრე“ საიეშტადის რიგით მეორე წიგნია, სადაც აღწერილია ქაბულში 2001 წელს თალიბანის რეჟიმის დამხობის შემდეგ არსებული მდგომარეობა. ოსნე საიეშტადმა ერაყში ყოფნისას მიღებული შთაბეჭდილება აღწერა წიგნში „ასერთი დღე: ბაღდადის დღიური“, სადაც აღწერილია ჟურნალისტის მიერ ქვეყანაში გატარებული სამი თვე ამერიკის ჯარების შეჭრამდე 2003 წელს. მისი ბოლო ნაწარმოებია „გროზნოს ანგელოზი“, რომელიც ჩეჩნეთის ომს ეხება. ოსნე საიეშტადი თავისუფლად ლაპარაკობს ხუთ ენაზე და „კარგი სამომხმარებლო ცოდნა“ აქვს დამატებით ოთხ ენაში. ამჟამად ცხოვრობს და მუშაობს ოსლოში. ჰყავს ორი შვილი ნორვეგიელი ჟაზმუსიკოსისა და კომპოზიტორ Trygve Seim-სგან. მსოფლიოსთვის ზურგშექცეული: სერბეთის პორტრეტები (2000, შევსებული გამოცემა 2004 წელს) ქაბულელი წიგნებით მოვაჭრე (2003) ასერთი დღე:ბაღდადის ჟურნალი (2005) გროზნოს ანგელოზი (2007) 1999: Gullruten|Gullruten Award საუკეთესო რეპორტაჟისთვის კოსოვოდან. 2001: Fritt Ord Honorary Award 2002: Årets Frilanser Award from the Norwegian reporters association. Also received the Norwegian Booksellers' Prize. 2003: Nominated for the 2003 Kurt Schork Award in International Journalism 2003: The Peer Gynt and Den Store Journalistprisen which is the highest honour a reporter in Norway can receive. 2004: The Bookseller of Kabul was shortlisted for the first Richard & Judy Best Read of the Year Award 2004. 2004: Winner of EMMA (ეთნიკური მულტიკულტურული მედიაჯილდო), ლონდონი, 2004 წლის მაისი. 2004: Prix de Libraires, France ამერიკელებს შეუძლიათ ჩეჩნეთის ომზე ახალი წიგნი წაიკითხონ: სიმართლე, „სიმხეცის თემა“ მასში ცალმხრივადაა ფარდაახდილი, შეაფასეს NYT-ში როდესაც რუსული დათვი აღმუვლდა («The Observer»)
რიკ უეიკმენის დისკოგრაფია

რიკ უეიკმენი — ინგლისელი კლავიშისტი, კომპოზიტორი და სიმღერების ავტორი. ყველაზე კარგად ცნობილი, როგორც ჯგუფ Yes-ის კლავიშისტი. მისი სოლო ალბომები გაყიდული იქნა 50 მილიონზე მეტი ასლის ოდენობით. აქ წარმოდგენილია მისი ვრცელი დისკოგრაფია. 1973 Yessongs 1980 Yesshows 1996 Keys to Ascension 1997 Keys to Ascension 2 2007 Live at Montreux 2003 1975 Yesterdays (პირველი სიმღერა) 1981 Classic Yes 1991 Yesyears 1992 Yesstory 1993 Highlights: The Very Best of Yes 2001 Keystudio 2002 In a Word: Yes (1969–) 2003 The Ultimate Yes: 35th Anniversary Collection 2005 The Word Is Live 2006 Essentially Yes 1993 Classic Tracks 1994 Rick Wakeman's Greatest Hits 1997 Voyage (ქვესათაურით The Very Best of Rick Wakeman; ციფრული რემასტერი, 2 CD) 2000 Recollections: The Very Best of Rick Wakeman 1973-1979 1970 Dragonfly 1971 From the Witchwood 1970 Just a Collection of Antiques and Curios 1989 Anderson Bruford Wakeman Howe 1993 An Evening of Yes Music Plus 2010 The Living Tree 1984 Beyond the Planets (ჯეფ უეინი და კევინ პიკი) 1987 Creepshow 2 (საუნდტრეკი) (ლეს რიდი) 1988 A Suite of Gods (რამონ რემედიოსი) 1988 Zodiaque (ტონი ფერნანდესი) 1989 Black Knights at the Court of Ferdinand IV (მარიო ფაშანო) 1999 Stella Bianca alla corte de Re Ferdinando (მარიო ფაშანო) 2002 Hummingbird (დეივ კაზინსი) 2009 From Brush and Stone (გორდონ გილტრეპი) 1973 Sabbath Bloody Sabbath - Black Sabbath (კლავიშებიანები სიმღერაში "Sabbra Cadabra") 1995 Ozzmosis - ოზი ოსბორნი 2012 The Prog Collective 2012 Songs of the Century: An All-Star Tribute to Supertramp 2013 In Extremis - Days Between Stations 2013 The Theory of Everything - Ayreon ↑ RICK WAKEMAN IN NEW ZEALAND CHARTS. Charts.org.nz. დაარქივებულია ორიგინალიდან — 5 დეკემბერი 2013. ციტირების თარიღი: 3 December 2013. ↑ Wakeman with Wakeman, President Records (RWCD11) 1993. Adam Wakeman. ციტირების თარიღი: 25 March 2013. ↑ Iommi, Tony (2011). Iron Man: My Journey Through Heaven and Hell with Black Sabbath. Da Capo Press. ISBN 978-0-30681-9551.
ელენე ჩიჯავაძე

ელენე ჩიჯავაძე (დ. 24 ნოემბერი, 1883 — გ. 20 მარტი, 1969) — პირველი ქართველი მიკრობიოლოგი ქალი. ელენე დავითის ასული ჩიჯავაძე დაიბადა 1883 წელს სოფელ განჯალაში (ამჟამინდელი ლაგოდეხის მუნიციპალიტეტი). 1913 წელს დაამთავრა პეტერბურგის ქალთა სამედიცინო ინსტიტუტი. აკადემიკოს დ. ზაბალტონის მოწაფე. ქუთაისში დააარსა ბაქტერიოლოგიური ლაბორატორია, ხოლო თბილისში დააარსა ჰიდრო-ბაქტერიოლოგიური ლაბორატორია, რომელსაც ხელმძღვანელობდა 1925-1931 წლებში. თბილისის უნივერსიტეტის სამედიცინო ფაკულტეტის, შემდგომში თბილისის სახელმწიფო სამედიცინო ინსტიტუტის მიკრობიოლოგიის კათედრის ასისტენტი. ელენე ჩიჯავაძე — საქართველოს ექიმები, nplg.gov.ge WOMEN’S HISTORY MONTH დაარქივებული 2014-03-10 საიტზე Wayback Machine.
ბრაზილიის საფეხბურთო თასი 2010

ბრაზილიის საფეხბურთო თასი 2010 — ბრაზილიის საფეხბურთო თასის 22-ე გათამაშება, რომელიც გაიმართა 2010 წლის 10 თებერვალიდან 4 აგვისტომდე. მონაწილეობდა 64 გუნდი. გამარჯვებული გახდა საფეხბურთო კლუბი „სანტოსი”.
ლიგა პაულისტა 2010

ლიგა პაულისტა 2010 — სან-პაულუს შტატის უმაღლესი საფეხბურთო ლიგის, ლიგა პაულისტას 109-ე სეზონი. ლიგის გამარჯვებული გახდა საფეხბურთო კლუბი „სანტოსი”, რომელიც ფინალურ სერიაში სანტუ-ანდრეს დაუპირისპირდა. შეხვედრები სტადიონ პაკაემბუზე გაიმართა. ორი მატჩის საერთოდ ანგარიში 5-5 (2-3, 3-2) იყო, თუმცა ტურნირის პირველ ეტაპზე ნაჩვენები უკეთესი შედეგის გამო, გამარჯვებულად „სანტოსი” დასახელდა. ტურნირის პირველ ეტაპზე ნაჩვენები უკეთესი შედეგის გამო, გამარჯვებულად „სანტოსი” დასახელდა. წყარო: UOL Esporte 1 ფერნანდინიომ 4 გოლი გაიტანა.
სამიუელ შამპლენი

სამიუელ შამპლენი (ფრანგ. Samuel de Champlain; დ. 3 ივლისი, 1567 — გ. 25 დეკემბერი, 1635) — ფრანგი კარტოგრაფი, კანადისა და აშშ-ის ჩრდილო-აღმოსავლეთის მკვლევარი. 1603 წელს იმოგზაურა წმინდა ლავრენტის მდინარეზე და საგენეიზე. 1604-1606 წლებში კვლევას ხელმძღვანელობდა ჩრდილოეთ ამერიკის ატლანტიკური სანაპიროს გასწვრივ. გამოიკვლია ახალი შოტლანდიისა და კეიპ-კოდის ნახევარკუნძულები, ფანდისა და მასაჩუსეტსის ყურეები. აღმოაჩინა კუნძული ნანტაკეტი. 1608 წელს მიაღწია წმინდა ლავრენტის მდინარის შესართავს და დააარსა ქალაქი კვებეკი. 1609 წელს გამოიკვლია მდინარე რიშელიე — წმინდა ლავრენტის მდინარის მარჯვენა შენაკადი, აღმოაჩინა ტბა, რომელსაც მოგვიანებით მისი სახელი ეწოდა, ადირონდაკისა და გრინ-მაუნტინზის მთები. 1609-1615 წლებში იმოგზაურა წყნარი ოკეანისკენ მიმავალი საწყლოსნო გზების აღმოსაჩენად. 1633 წელს გახდა ახალი საფრანგეთის გუბერნატორი. თავისი მოგზაურობა აღწერა თხზულებებში. სამიუელ შამპლენი — სტატია დიდი რუსული ენციკლოპედიიდან (რუსული) სამიუელ შამპლენი — სტატია ენციკლოპედია ბრიტანიკიდან (ინგლისური)
აგასისი

აგასისი, აგასი (ინგლ. Lake Agassiz) — მტკნარწყლიანი მყინვარისპირა ტბა. არსებობდა დაახლოებით 10-12 ათასი წლის წინათ ჩრდილოეთ ამერიკაში, უკანდახევის პროცესში მყოფი მყინვარული ფარის კიდეზე. სიგრძე 1100 კმ, სიგანე 400 კმ, უდიდესი სიღრმე 200 მ-ზე მეტი. მაქსიმალური ტრანსგრესიის პერიოდში ტბის ფართობი სავარაუდოდ 440,000 კმ² აღწევდა. მდინარეების უორენისა და მინესოტის ხეობებით ჩაედინებოდა მდინარე მისისიპიში. ტბის გაჩენიდან დაახლოებით 1000 წლის შემდეგ აგასისიდან გამომდინარე მდინარე ნელსონმა ჰუდსონის ყურისაკენ გაიკვალა გზა და ტბა თანდათან დაიცალა. აგასისის ადგილზე დარჩა რამდენიმე ტბა, მათ შორის უინიპეგოსისი, უინიპეგი, მანიტობა, ტყის ტბა და სხვა და აგრეთვე ვრცელი ვაკეები. ამ თანამედროვე ტბათა მოხაზულობა და მოცულობა დღესაც იცვლება დიფერენციული იზოსტატიკური ნახტომის შედეგად. აგასისის ტბის არსებობის სხვა გეოლოგიური და გეომორფოლოგიური დამამტკიცებელი ფაქტების ხილვა დღესაც არის შესაძლებელი. სახელი დაერქვა შცვეიცარიელი ბუნებისმეტყველის ჟან ლუი რუდოლფ აგასისის პატივსაცემად. ქართული საბჭოთა ენციკლოპედია, ტ. 1, თბ., 1975. — გვ. 52. აგასისი — სტატია დიდი საბჭოთა ენციკლოპედიიდან (რუსული) აგასისი — სტატია ენციკლოპედია ბრიტანიკიდან (ინგლისური)
ურუგვაის შეიარაღებული ძალები

ურუგვაის შეიარაღებული ძალები (ესპ: Fuerzas armadas del Uruguay ან FF.AA. del Uruguay) — ურუგვაის აღმასრულებელი ხელისუფლების სამხედრო სტრუქტურა, რომლებიც ექვემდებარება ქვეყნის პრეზიდენტს და იმართება თავდაცვის სამინისტროს მიერ. შეიარაღებული ძალების მისიაა შეინარჩუნოს ურუგვაის სუვერენიტეტი, დაიცვას მისი სახმელეთო ტერიტორიები, საჰაერო სივრცე და მათი განუყოფელი მთლიანობა. ასევე მისი მოვალეობაა ქვეყანაში კონსტიტუციური წესრიგის დამყარება და საზოგადოებრივი უსაფრთხოების უზრუნველყოფა. მის შემადგენლობაშია არმია (Ejército Nacional), სამხედრო-საჰაერო ძალები (Fuerza Aérea Uruguaya), სამხედრო-საზღვაო ძალები (Armada Nacional). ქვეყნის არმიის შემადგენლობაში 16 800, სამხედრო-საზღვაო ძალების შემადგენლობაში 6000, ხოლო სამხედრო-საზღვაო ძალების შემადგენლობაში 3 000 ჯარისკაცი ირიცხება. 2003 წლის თებერვლიდან, ურუგვაის 2 500-ზე მეტი სამხედრო მოსამსახურე მონაწილეობს გაეროს 12 სამშვიდობო მისიაში. ჯარისკაცთა დიდი ჯგუფი იმყოფება კონგოს დემოკრატიული რესპუბლიკასა და ჰაიტიში. ასევე 85-კაციანი კონტინგენტი სინის ნახევარკუნძულზეა. ↑ IISS (International Institute for Strategic Studies), 2001. The Military Balance 2001-2002. Oxford: Oxford University Press. Op. cit. Nationmaster.com, 2008. [1]. Retrieved October 3, 2008. ↑ 2.00 2.01 2.02 2.03 2.04 2.05 2.06 2.07 2.08 2.09 2.10 2.11 2.12 2.13 2.14 2.15 2.16 2.17 2.18 2.19 2.20 2.21 2.22 2.23 IISS Military Balance 2010. დაარქივებულია ორიგინალიდან — 2013-01-19. ციტირების თარიღი: 2014-03-07. ↑ 3.00 3.01 3.02 3.03 3.04 3.05 3.06 3.07 3.08 3.09 3.10 3.11 3.12 3.13 3.14 3.15 დაარქივებული ასლი. დაარქივებულია ორიგინალიდან — 2010-04-14. ციტირების თარიღი: 2014-03-07. ↑ 4.0 4.1 Uruguay; army buys additional Land-Rover Defenders - Dmilt.com, May 16, 2013 თარგი:ურუგვაის თემები
უინიპეგოსისი

უინიპეგოსისი (ინგლ. Lake Winnipegosis) — ტბა სამხრეთ კანადაში, უინიპეგის ტბიდან დასავლეთით. ფართობი 5370 კმ². მყინვარისპირა ტბა აგასისის რელიქტია. წაგრძელებული ფორმისაა. მაქსიმალური სიღრმე 18 მ. ზედაპირი მდებარეობს ზღვის დონიდან 254 მ სიმაღლეზე. მდინარეების ხარჯზე უერთდება უინიპეგისა და მანიტობის ტბებს. მიეკუთვნება უინიპეგის ტბისა და მდინარე ნელსონის აუზსს და ჰუდსონის ყურეს. განვითარებულია თევზჭერა, იჭერენ სიგის, წერს და სხვა. მსოფლიოს უდიდესი ტბების სია უინიპეგოსისი — სტატია დიდი რუსული ენციკლოპედიიდან (რუსული) უინიპეგოსისი — სტატია ენციკლოპედია ბრიტანიკიდან (ინგლისური)
მარგუარეისი

მარგუარეისი (ფრანგ. Pointe Marguareis; იტალ. Punta Marguareis) — მთა საფრანგეთისა და იტალიის საზღვარზე. ადმინისტრაციული თვალსაზრისით მოქცეულია ზღვისპირა ალპების დეპარტამენტსა და კუნეოს პროვინციაში. სიმაღლე 2651 მ. ლიგურიის ალპების უმაღლესი წერტილი. მარგუარეისი — ინფორმაცია (ინგლისური) მარგუარეისი — ინფორმაცია (ინგლისური)